ระเบียบการประปานครหลวงระเบียบการประปานครหลวงฉบับที่ ๕๒ว่าด้วยการเปลี่ยนและการทดสอบมาตรวัดน้ำพ.ศ. ๒๕๕๗ โดยที่เป็นการสมควรกำหนดหลักเกณฑ์และแนวทางการดำเนินงานเกี่ยวกับการเปลี่ยนและการทดสอบมาตรวัดน้ำให้เหมาะสมและสอดคล้องกับการปฏิบัติงานในปัจจุบันพร้อมทั้งเพื่อเพิ่มประสิทธิภาพการให้บริการผู้ใช้น้ำของการประปานครหลวงอาศัยอำนาจตามความในมาตรา ๓๓ (๒) แห่งพระราชบัญญัติการประปานครหลวง พ.ศ. ๒๕๑๐ประกอบกับข้อบังคับการประปานครหลวง ฉบับที่ ๑๑๖ ว่าด้วยการบริการจัดส่งจำหน่ายและการใช้น้ำประปา พ.ศ. ๒๕๔๓ และฉบับที่แก้ไขเพิ่มเติม จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวง ฉบับที่ ๕๒ว่าด้วยการเปลี่ยนและการทดสอบมาตรวัดนํ้า พ.ศ. ๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบการประปานครหลวง ฉบับที่๕๒ ว่าด้วยการเปลี่ยนและการทดสอบมาตรวัดน้ำ พ.ศ. ๒๕๔๙บรรดาระเบียบ คำสั่ง ประกาศหรือหลักเกณฑ์อื่นใดที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ให้รองผู้ว่าการ(บริการด้านตะวันตก) รักษาการตามระเบียบนี้ และให้มีอำนาจกำหนดหลักเกณฑ์และวิธีปฏิบัติเพื่อดำเนินการตามระเบียบนี้ข้อ ๕ ให้สำนักงานประปาสาขาทำการเปลี่ยนมาตรวัดน้ำในกรณีดังต่อไปนี้๕.๑ มาตรวัดน้ำชำรุดเสียหาย๕.๒ มาตรวัดน้ำสูญหาย๕.๓ มาตรวัดน้ำไม่เดิน หรือเดินไม่เป็นปกติ๕.๔ มาตรวัดน้ำครบวาระการใช้งาน๕.๕ ปริมาณการใช้น้ำไม่เหมาะสมกับขนาดมาตรวัดน้ำ๕.๖ ผู้ใช้น้ำขอเปลี่ยนขนาดมาตรวัดน้ำ๕.๗ กรณีอื่นใดที่พิจารณาเห็นสมควรเปลี่ยนมาตรวัดน้ำข้อ ๖ เมื่อพบหรือได้รับแจ้งตามกรณีในข้อ ๕สำนักงานประปาสาขาจะเปลี่ยนมาตรวัดน้ำโดยคิดค่าใช้จ่าย ดังนี้๖.๑ กรณีมาตรวัดน้ำติดตั้งภายนอกบริเวณสถานที่ที่ขอใช้น้ำชำรุดเสียหายหรือสูญหาย สำนักงานประปาสาขาจะเปลี่ยนมาตรวัดน้ำโดยไม่คิดค่าใช้จ่ายเว้นแต่มาตรวัดน้ำชำรุดเสียหาย หรือสูญหายโดยการกระทำของผู้ใช้น้ำผู้ใช้น้ำจะต้องชำระค่าใช้จ่ายในการเปลี่ยนมาตรวัดน้ำ และชดใช้ค่าน้ำสูญเสียกับค่าเสียหายที่พึงประเมินได้ทั้งหมดตามความเป็นจริง๖.๒กรณีมาตรวัดน้ำติดตั้งภายในบริเวณสถานที่ที่ขอใช้น้ำหรือมาตรวัดน้ำสำหรับการติดตั้งประปาชั่วคราวหรือมาตรวัดน้ำที่ไม่สามารถติดตั้งไว้ใกล้ทางเข้าออกด้านหน้าอาคารโดยติดตั้งชิดฝาผนังอาคารหรือแนวรั้วกำแพงด้านหน้าได้ชำรุดเสียหายหรือสูญหาย ผู้ใช้น้ำจะต้องชำระค่าใช้จ่ายในการเปลี่ยนมาตรวัดน้ำและชดใช้ค่าน้ำสูญเสียกับค่าเสียหายที่พึงประเมินได้ทั้งหมดตามความเป็นจริง๖.๓กรณีมาตรวัดน้ำชำรุดเสียหายหรือสูญหายจากเหตุภัยธรรมชาติที่มิอาจคาดหมายหรือป้องกันได้สำนักงานประปาสาขาจะเปลี่ยนมาตรวัดน้ำโดยไม่คิดค่าใช้จ่าย๖.๔ กรณีมาตรวัดน้ำไม่เดิน เดินไม่เป็นปกติ หรือครบวาระการใช้งานสำนักงานประปาสาขาจะเปลี่ยนมาตรวัดน้ำโดยไม่คิดค่าใช้จ่าย๖.๕กรณีตรวจสอบในภายหลังพบว่าผู้ใช้น้ำมีปริมาณการใช้น้ำไม่เหมาะสมกับขนาดมาตรวัดน้ำหรือการเปลี่ยนแปลงขนาดมาตรวัดน้ำเกิดจากความประสงค์ของการประปานครหลวงไม่ว่าด้วยเหตุใดสำนักงานประปาสาขาจะเปลี่ยนมาตรวัดน้ำโดยไม่คิดค่าใช้จ่าย๖.๖ กรณีการเปลี่ยนแปลงขนาดมาตรวัดน้ำเกิดจากการร้องขอของผู้ใช้น้ำผู้ใช้น้ำจะต้องชำระค่าใช้จ่ายในการเปลี่ยนมาตรวัดน้ำตามจำนวนที่การประปานครหลวงคำนวณและแจ้งให้ผู้ใช้น้ำทราบเว้นแต่ค่าใช้จ่ายที่คำนวณได้มีราคามากกว่าค่าใช้จ่ายในการติดตั้งประปาตามขนาดมาตรวัดน้ำที่ขอติดตั้งการประปานครหลวงจะเรียกค่าใช้จ่ายจากผู้ใช้น้ำตามอัตราค่าใช้จ่ายในการติดตั้งประปา๖.๗ กรณีการเปลี่ยนแปลงขนาดมาตรวัดน้ำเกิดจากการร้องขอของผู้ใช้น้ำเนื่องจากมีปริมาณการใช้น้ำที่เปลี่ยนแปลงไปภายหลังจากการเปลี่ยนแปลงขนาดมาตรวัดน้ำโดยความประสงค์ของการประปานครหลวงตามข้อ๖.๕ เป็นระยะเวลาไม่เกิน ๕ ปีสำนักงานประปาสาขาจะเปลี่ยนมาตรวัดน้ำไม่เกินขนาดมาตรวัดน้ำที่ติดตั้งไว้เดิมก่อนเปลี่ยนแปลงขนาดมาตรวัดน้ำโดยไม่คิดค่าใช้จ่าย๖.๘การเปลี่ยนมาตรวัดน้ำด้วยกรณีอื่นใดที่หัวหน้าส่วนบริการมาตรพิจารณาเห็นสมควรเปลี่ยนสำนักงานประปาสาขาจะเปลี่ยนมาตรวัดน้ำโดยไม่คิดค่าใช้จ่ายข้อ ๗ ในกรณีที่มาตรวัดน้ำชำรุดหรือไม่บันทึกปริมาณน้ำหรือมีเหตุอื่นอันไม่สามารถคำนวณปริมาณน้ำประปาที่ใช้หรือสูญเสียไปตามความเป็นจริงได้การประปานครหลวงสงวนสิทธิ์ที่จะประเมินปริมาณน้ำที่ได้ใช้หรือสูญเสียไปโดยใช้อัตราเฉลี่ยต่อวันของการใช้น้ำเป็นเวลา ๓ เดือน ก่อนหน้าเดือนที่พบการชำรุดหรือมีเหตุอื่นดังกล่าวมาคำนวณเป็นปริมาณน้ำประปาที่ใช้หรือสูญเสียไปในเดือนนั้นหรือตามสภาพการใช้น้ำจริงในกรณีที่มีเหตุขัดข้องข้อ ๘ ให้สำนักงานประปาสาขาจัดทำรายละเอียดมาตรวัดน้ำที่สูญหายเพื่อดำเนินการขออนุมัติจำหน่ายออกจากบัญชีทรัพย์สินข้อ ๙ เมื่อได้รับการขอให้ทดสอบมาตรวัดน้ำจากผู้ใช้น้ำหน่วยงาน พนักงานที่ปฏิบัติงานตามหน้าที่ของการประปานครหลวงบุคคลหรือหน่วยงานภายนอกให้สำนักงานประปาสาขาทำการถอดมาตรวัดน้ำและส่งให้ฝ่ายมาตรวัดนํ้าเป็นผู้ทำการทดสอบหรือวินิจฉัยมาตรวัดน้ำและรับรองผลการทดสอบผลการวินิจฉัยมาตรวัดน้ำข้อ ๑๐ ค่าใช้จ่ายในการทดสอบมาตรวัดน้ำ๑๐.๑ กรณีผู้ใช้น้ำขอให้ทดสอบมาตรวัดน้ำ๑๐.๑.๑ หากผลทดสอบมาตรวัดน้ำเที่ยงตรงผู้ใช้น้ำต้องชำระค่าใช้จ่ายและค่าบริการทดสอบตามอัตราที่การประปานครหลวงกำหนด๑๐.๑.๒ หากผลทดสอบมาตรวัดน้ำคลาดเคลื่อนการประปานครหลวงจะยกเว้นค่าใช้จ่ายและค่าบริการทดสอบ๑๐.๒กรณีหน่วยงานหรือพนักงานที่ปฏิบัติงานตามหน้าที่ของการประปานครหลวงขอให้ทดสอบมาตรวัดน้ำไม่ต้องคิดใช้จ่ายและค่าบริการทดสอบ๑๐.๓กรณีบุคคลหรือหน่วยงานภายนอกขอให้ทดสอบมาตรวัดน้ำที่ไม่ได้ใช้ในกิจการของการประปานครหลวงให้คิดค่าใช้จ่ายและค่าบริการทดสอบตามอัตราที่การประปานครหลวงกำหนดข้อ ๑๑ เมื่อระเบียบนี้มีผลใช้บังคับแล้วบรรดาประกาศ คำสั่ง หลักเกณฑ์ และวิธีปฏิบัติใดที่อ้างถึงระเบียบการประปานครหลวงฉบับที่ ๕๒ ว่าด้วยการเปลี่ยนและการทดสอบมาตรวัดน้ำ พ.ศ. ๒๕๔๙ให้ถือว่าอ้างถึงระเบียบนี้ประกาศณ วันที่ ๒๕ กันยายน พ.ศ. ๒๕๕๗ธนศักดิ์วัฒนฐานะผู้ว่าการการประปานครหลวงปริยานุช/ผู้จัดทำ๑๔ พฤศจิกายน๒๕๕๗วิศนี/ผู้ตรวจ๑๗ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๒๘ ง/หน้า ๖/๑๒ พฤศจิกายน ๒๕๕๗